এ প্রসঙ্গে মাসুম আজিজ বলেন, ‘অনুদান বরাদ্দ পাওয়ার পরই তথ্য মন্ত্রণালয় থেকে প্রথম কিস্তিতে ৩ লাখ ৭৫ হাজার টাকা হাতে পেয়েছিলাম। সিনেমাটির ২৫ ভাগ দৃশ্য ধারণের পর প্রশাসনিক ও আর্থিক জটিলতার কারণে শুটিং বন্ধ হয়ে যায়। তখন সিনেমাটির বিভিন্ন চরিত্রে অভিনয় করেন- রওশন জামিল, শমী কায়সার, তৌকীর আহমেদ, নাজমা আনোয়ার, শহিদুল আলম সাচ্চু, ফজলুর রহমান বাবু প্রমুখ। মাঝে অনেক চেষ্টা করেও আর্থিক কারণেই শুটিং করতে পারিনি। আগে যাদের নিয়েছিলাম, তাদেরও আর রাখতে পারিনি। পুরোনো ক্যামেরায় ধারণ করা ফুটেজও বাদ হয়ে যায়।’